Аԥснытǝи Аҳǝынҭқарратǝ филармониаҟны имҩаԥган Ражьден Гǝымба диижьҭеи 90 шықǝса аҵра иазку ахǝылԥазы
Мшаԥымза 27 рзы Аԥснытǝи Аҳǝынҭқарратǝ филармониаҟны имҩаԥган Аԥсны Жǝлар рартист, акомпозитор, Д. Гǝлиа ихьӡ зху Аҳǝынҭқарратǝ премиа алауреат, «Ахьӡ-Аԥша» аорден аҩбатǝи аҩаӡара занашьоу Ражьден Џьгǝаҭан-иԥа Гǝымба диижьҭеи 90 шықǝса аҵра иазку аконцерттǝ хǝылԥазы.
Аконцерт иалахǝын Аԥснытǝи аҳǝынҭқарратǝ камертǝ оркестр, Адыгатǝи асимфониатǝ оркестр, Аԥсны зҽаԥсазтǝыз жǝлар рышǝаҳǝареи рыкǝашареи рансамбль, ансамбльқǝа «Гǝында», «Риҵа», асолистцǝа – Нана Черқьезиаԥҳа, Асҭамыр Кǝыҵниа, адаул арҳǝаҩы Шǝарах Цколиа.
Ахǝылԥаз амҩаԥгаҩ – амузикаҭҵааҩ Есма Џьниаԥҳа.
Аконцерт еиҿыркааит Аԥсны акультуреи аҭоурых-культуратǝ ҭынха ахьчареи рминистрреи, Р. Гǝымба ихьӡ зху Аԥснытǝи Аҳǝынҭқарратǝ филармониа анапхгареи.